CELEX: C2004/300/33
Language: et
Date: 2004-12-04 00:00:00
Title: Euroopa Kohtu (esimene koda) 21. oktoobri 2004. aasta otsus kohtuasjas C-8/03 (Tribunal de première instance de Bruxelles'i eelotsusetaotlus): Banque Bruxelles Lambert SA (BBL) versus Belgia riik (Kuues käibemaksudirektiiv — Artikkel 4 ja artikli 9 lõike 2 punkt b — Maksukohustuslase mõiste — Teenuste osutamise asukoht — SICAV)

4.12.2004   
            
            
               ET
            
            
               Euroopa Liidu Teataja
            
            
               C 300/17
            
         
      EUROOPA KOHTU
   
   (esimene koda)
   21. oktoobri 2004. aasta otsus
   kohtuasjas C-8/03 (Tribunal de première instance de Bruxelles'i eelotsusetaotlus): Banque Bruxelles Lambert SA (BBL) versus Belgia riik (1)
   
   (Kuues käibemaksudirektiiv - Artikkel 4 ja artikli 9 lõike 2 punkt b - Maksukohustuslase mõiste - Teenuste osutamise asukoht - SICAV)
   (2004/C 300/33)
   Kohtumenetluse keel: prantsuse
   Kohtuasjas C-8/03, mille esemeks on 10. jaanuaril 2003 Euroopa Kohtusse saabunud EÜ asutamislepingu artikli 234 alusel Tribunal de première instance de Bruxelles'i 24. detsembri 2002. aasta otsusega esitatud eelotsusetaotlus nimetatud kohtus pooleliolevas asjas järgmiste poolte vahel: Banque Bruxelles Lambert SA (BBL) ja Belgia riik, tegi Euroopa Kohus (esimene koda) koosseisus: koja esimees P. Jann ja kohtunikud A. Rosas, R. Silva de Lapuerta, K. Lenaerts ja S. von Bahr (ettekandja); kohtujurist M. Poiares Maduro, kohtusekretär vanemametnik M.-F. Contet, 21. oktoobril 2004 otsuse, mille resolutiivosa on järgmine:
   Muutuva põhikapitaliga investeerimisühingud (SICAV), kelle ainus eesmärk on vastavalt nõukogu 20. detsembri 1985. aasta direktiivile nr 85/611/EMÜ avatud investeerimisfonde (UCITS) käsitlevate haldus- ja õigusnormide kooskõlastamise kohta avalikkuselt kaasatud kapitali ühine investeerimine vabalt kaubeldavatesse väärtpaberitesse, on nõukogu 17. mai 1977. aasta kuuenda direktiivi nr 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta ühine käibemaksusüsteem: ühtne maksubaas artikli 4 mõttes maksukohustuslased selliselt, et teises liikmesriigis, kui see, kus asub teenuse osutaja, asuvatele SICAV'idele sama direktiivi artikli 9 lõike 2 punktis e nimetatud teenuste osutamise kohaks loetakse nende SICAV'ide tegevuskoht.
   
      (1)  ELT C 44, 22.2.2003.